„Saaremaa VI Lahtised Meistrivõistlused lamades surumises“

2017

JUHEND

Eesmärk

Populariseerida lamades surumist Saaremaal. 
Anda võimalus spordialaga tegelejatel kontrollida oma taset ja võimeid; võrrelda oma sportlikku vormi kaasvõistlejatega. 
Selgitada välja Saaremaa parimad lamades surujad ning registreerida sportlaste resultaadid, sh. rekordid.
Viia läbi arvestus ja panna paika paremusjärjestus parimate Saaremaa ja parimate Eesti klassikalise surujate väljaselgitamiseks. 

Korraldajad

SK Jõumees,  Saaremaa spordiliit, MTÜ Orissaare Sport.

Aeg ja koht

Võistlused toimuvad 03. juunil 2017 Orissaare Spordihoones. Aadress: Kuivastu mnt 29 Orissaare Saaremaa.
Registreerimine ja kaalumine algab 11:00 ja lõpeb 12:15. Pärast registreerimise lõppu võistlejaid juurde ei registreerita. Pärast lõplikku registreerimist ei saa enam võistlejate nimekirjast sportlasi maha võtta ega muuta valitud kehakaaluklassi.
Võistluse algus kell 12:30.
Võistluse orienteeruv lõpp kell 15:00.

Osavõtjad

Saaremaa lahtiste meistrivõistluse arvestuses võivad osaleda kõik sportlased. See on mitteametlik arvestus.
Saaremaa meistritiitli arvestuses osalevad vaid saarlased. Saaremaa meistrimedalid (medalikomplektid) antakse vaid saarlastele. Saarlaseks loetakse sportlast, kes vastab järgnevale:
a)	elab või õpib Saare maakonnas ja/või
b)	 on Saare maakonna spordiklubi liige ja/või
c)	 on maakonnast võrsunud, aga õpib mujal või teenib aega (kuni 5. aastat pärast maakonnast mujale kolimist) ja/või
d)	on maakonnast võrsunud ja on esindanud sel aastal (2017) Saare maakonna spordiklubi või Saare maakonda.

 Võistlejate vanus peab olema vähemalt 14 aastat. Iga võistleja vastutab oma tervisliku seisundi eest ise.

Tingimused

Võistlused toimuvad vastavalt IPF-i rahvusvaheliste võistluste määrustele. 
Võisteldakse lamades surumises.
Tegemist on klassikalise lamades surumisega (varustuseta; lubatud on randmesidemed, tõstevöö, magneesium).
Võistlemine võistlustrikoos või muudes liibuvates rõivastes.
Võistelda ei saa EJTL vastavas nimekirjas olevad kehtiva võistluskeeluga surujad. 

Võistluskategooriad

Naised: üks kategooria; paremusjärjestus selgitatakse välja wilksi punktide alusel.
Mehed: -59kg; -66kg; -74kg; -83kg. -93kg; -105kg; -120kg; +120kg.

Lõplikud võistluskategooriad selguvad võistluspaigas.

Paremusjärjestus

Iga kategooria pingerida seatakse võistlejate parimate tõstete alusel.
Naiste arvestuses toimub paremusjärjestuse selgitamine absoluutarvestuses (wilksi punktide alusel).
Võistluste absoluutses paremusjärjestuses arvestatakse sportlaste tulemusi wilks’i punktide alusel. 

Võistkondlik arvestus

Paralleelselt individuaalarvestusega toimub mitteametlik võistkondliku paremusjärjestuse väljaselgitamine. Iga võistkonna koondtulemus arvestatakse wilksi punktides. 
Võistkonnaliikmete arv 4. Üles võib anda kuni 6 liiget; arvesse lähevad võistkonna nelja parema tulemused.

Võistkonnad

Võistkond luuakse liikmete enese soovil ja oma vabalt valitud kriteeriumide alusel. 
Võistkondlikus arvestuses võivad osaleda ka mittesaarlased.

Autasustamine

Iga kategooria kolme parimat autasustatakse Saaremaa meistrimedaliga.
Juhul, kui kategoorias on alla 4 võistleja, autasustatakse meistrimedaliga vaid kategooria parimat.
Absoluutarvestuse kolm parimat saavad karikad.
Võistkondlikus arvestuses on parimatele karikad. 
Võitjameeskond saab rändkarika, millele lisab oma nime ja aasta ning hoiab seda järgmise võistluseni.
Parimatele lisaauhinnad korraldajatelt ja toetajatelt.

Majandamine

Osalejate lähetuskulud kannavad lähetajad või võistlejad ise. 
Osavõtutasu võistleja kohta on 5 eurot.

Üldisest

Kõik juhendis märkimata küsimused lahendab kohapeal võistluste kohtunike kogu koos võistluste korraldajatega.

Toetajad

Saaremaa Spordiliit, SK Jõumees, Orissaare Spordihoone SA, MTÜ Orissaare Sport, Coop, Tamm & Miller OÜ

Info

Andla Rüütel  tel.: 53 401 046; 45 45 029;  e-post: orissaare.sport@gmail.com
Jaan Salu  tel.: 50 684 82;  e-post: joutostmine@hot.ee   
Raimo Tamm  tel.: 53 949 521;  e-post: raimo.tamm@gmail.com